MF «Eira»

Denne artikkelen omhandler bilfergen fra 2002. For andre fartøy med samme navn, se Eira (skip).

MF «Eira» (IMO: 9261621) er en norsk bilferge som eies og opereres av Fjord1 ASA, hun trafikkerer ferjesambandet Aukra–Hollingsholmen.

«Eira» ble bygget i 2002 av Gdańska Stocznia "Remontowa" SA i Gdańsk, Polen, for Møre og Romsdal Fylkesbåtar AS (MRF) og Fjord1 Nordvestlandske AS. Hun er rederiets andre polskbygde bilferge, den første er hennes eldre nesten-likegamle søster MF «Volda». «Eira» er også den fjerde bilfergen som bærer dette navnet.

MF «Eira» ble drevet av MRF, men gikk under selskapets nye logo som senere ble logoen til Fjord1 MRF AS i 2005 da MRF ble fusjonert med morselskapet Fjord1 Nordvestlandske, selskapet ble da omformet til et datterselskap som «Eira» gikk over til, nemlig Fjord1 MRF.

I starten av 2012 ble Fjord1 MRF fullt fusjoner med morselskapet Fjord1 Nordvestlandske, selskapet forandret da navnet til bare Fjord1 AS. I august 2017 ble Fjord1 AS notert inn på Oslo Børs, og fikk da ASA bak selskapets navn.

Historie

Konstruksjon og design 
MF «Eira» ble bygget sammen med hennes eldre nesten-likegamle søster MF «Volda» av Gdańska Stocznia "Remontowa" SA i perioden 2001 til 2002 på øya Ostrów i Gdańsk, Polen. Fergene ble de første polskbygde bilfergene for Fjord1 og er av designtypen SKS 85. Fergene ble bygget som moderne passasjer-bilferger som ble utformet av Remontowa Design Office (RMDC), samt fremdrift og systemer i samsvar med regler og krav i det norske klassifiseringssamfundet Det Norske Veritas. RMDC utviklet fergene basert på foreløpig grunnleggende prosjekt levert av klient.

«Eira» og «Volda» skiller seg fra de gamle ved at det er skille mellom passasjerer og personbiler ved ombord- og ilandkjøring.

MF «Eira» ble overlevert til Møre og Romsdal Fylkesbåtar (MRF) og Fjord1 Nordvestlandske AS den 20. november 2002, og fikk verftets byggenummer B827/2 og registrert Molde som sin hjemmehavn. Byggekostnaden for «Eira» er regnet på rundt 80 millioner kroner.

I 2010 og 2011 fikk «Eira» og hennes søster «Volda» to storesøstre, disse ble basert på «Eira» og «Volda», bare større, og var tegnet og designet av verftet selv (Remontowa). Disse er av designtypen SKS 116 og heter MF «Storfjord» og MF «Hjørundfjord».

Fergedåp og den blå bølgen 
Under tiden da «Eira» ble bygget i Polen i 2002, var det også tid for å skifte til nye farger på ferger og hurtigbåter for Fjord1 MRF. Før «Eira» ble ferdigstilt og overlevert til MRF og Fjord1 Nordveslandske ble det påmalt en blå bølge helt fremme i baugen på styrbordside i begge endene.

Denne endringen på utseende til fergene i MRF falt ikke i god jord i MRF-miljøet i Møre og Romsdal. Det var mange avisinnlegg mot denne fargesettingen av MRF sine ferger og kravet var å kutte ut den blå bølgen på fergene. Alle fergene måtte være svarte med hvitt overbygg må vite, slik som de alltid hadde vært. Fjord1 gikk tilbake på dette og fergene slapp å bli malt med blå bølge. Så langt så var det bare «Eira» som var den eneste bilfergen som fikk påmalt denne blå bølgen. I motsetning til hurtigbåtene fikk alle denne bølgen og ingen klaget noe særlig på det.

Etter dette så ble den blå bølgen på «Eira» overmalt ved kaia på havneterminalen i Molde i god tid før fergedåpen og presentasjonen av den nye Fjord1 MRF-logoen som fant sted den 6. desember 2002. Gudmoren for dåpen var Solveig Linge Stakkestad.

Et dikt skrevet av gudmoren ble presentert under dåpen, diktet henger i dag på en plakat som er opphengt i salongen om bord. Diktet er skrevet på nynorsk siden rederiet bruker nynorsk som morsmål:

"Ei ferje, på ein fjord, eit fast symbol i vårt vidstrakte fylke her i nord. Det er ei fagnadferd som gjer at vi er her. Eira, du ber tradisjon i MRF-flåten, namnet vert førd vidare på vår nye ferje ifrå Polen. Fagre fjell, elv til fjord. Naturen byr seg fram, med utsyn utan ord. Eira, stolt elv det er, som 4. båten namnet ber. Ferja Eira eg i dag er gudmor til, ei oppgave som er både stor og gild."

"Gavmild er fjorden i solstille stunda. Kravstor når veret og vinden tek unna. Pløyer fjorden, legg sterke spor i gode grender. Vekst og næring, trivsel mellom folk vi har, - og er du i tanken snar - kan du skimte Eira den første som namnet bar. Det går ein tråd attende, når dampen kom og alt som kring han hende. Bindelekk mellom bygder mange, i ei tid som anna var. Dampen leita seg i leia fram, med folk og fe og mjølkespann. Folk og båt var sauma saman, til det verk som desse vann. Men nemnast må når krigens harde hand tok jarngrep på vårt land. Det store mistak gjorde Eira 2 til eit bombemål, det vart eit tragisk utfall for mange om bord."

"Bilane kom, dei kravde sin plass. Bilferja Eira var ei som tok lass. Ho gjekk i rute, mykje inn i fjorden, men også lenger der ute. På indre strøk, du, ferja var for meg, og alle bygdene her inne du var oppom på din veg. Det var på Eira den første ferda mi, starta ut i skuleverda. Då, var det rygging på ferja! Alle hugsar vel det? Den kunsten måtte du meistre, elles kunne mannskapet, med rette, gneistre! Det var tunge tak frå sjø til land, generator transport til Tafjord, det var ei av dei tunge børene du vann."

"Ferjene på fjorden, som skyttel i ein vev. Og gjev den teneste og service som folket krev. Nyvinning, utvikling ein del av vårt fag, og Eira kjem no til eit likandes lag. Eira vil såleis på rette måte, stå i fremste rekke i vår flåte. Eit staselegg bygg, og gudmora er trygg. For Polen har vist at dei kan det Eira blir bufast i vår lut av landet. Fjord og ferje er eit par. Vonar at Eira set gode far."

"Eg helsar vår nye ferje idag. Velkomen, gjer deg kjend med fjordfylket vårt. Lukke på ferda har du alt fått."

– Solveig Linge Stakkestad, Gudmor

Oljelekkasje 
Like etter dåpen ble det oppdaget oljelekkasje og metallspon i propellanlegget, som tydet på videre utvikling fra problemet med propellanlegget etter overleveringen den 20. november. Dermed måtte jomfruturen utsettes og propellanlegget repareres.

Den 20. desember ble reparasjonsarbeidet fullført og «Eira» var klar til å settes inn i ruta mellom Sølsnes og Åfarnes søndag formiddag den 22. desember. Daværende MRF-direktør Olav Smørdal beklaget forsinkelsen, men sier det tross alt var bedre at feilen ble oppdaget før fergen ble satt inn i rute.

Fergesamband 
MF «Eira» begynte på fergesambandet Sølsnes – Åfarnes med jomfrutur den 22. desember 2002. I desember 2008 ble hun byttet ut med MF «Julsund» siden sistnevnte hadde større åpent dekk og kunne ta flere vogntog og semitrailere enn «Eira». Hun ble da flyttet til fergesambandet Ørneset – Magerholm frem til juni 2012. Fra juni 2012 erstattet hun MF «Ivar Aasen» på fergesambandet Aukra – Hollingsholmen, der blant annet MF «Julsund» begynte i sin tjeneste.

Tekniske data

Hovedmål

Lengde 
«Eira» har en lengde på 84,096 meter (275,906 fot), største lengde er på 87,60 meter (287,40 fot). Lengde på bildekk er på 86,40 meter (283,46 fot), lengden mellom perpendikulærene er på 78,00 meter (255,91 fot), og lengde i DnV er på 84,10 meter (275,92 fot).

Bredde 
«Eira»s største bredde er på 16,40 meter (53,81 fot), bredde på spant er 16,00 meter (52,49 fot).

Dybde / Dypgående 
«Eira» har en dybde (dybde i riss) på 5,35 meter (17,55 fot), en dypgående (dypgang KVL) på 3,85 meter (12,63 fot). Dybde DnV er på 4,50 meter (14,76 fot), og støpt dybde er på 5,20 (17,06 fot).

Spantavstand / Rammeavstand 
Spantavstanden / Rammeavstanden er på 0,60 meter (600 mm).

Tonnasje 
«Eira» har en bruttotonnasje på 1 986 BT, og en nettotonnasje på 595 NT.

Lasteevne 
«Eira» har en dødvektonnasje / lasteevne på 655 dvt.

Kapasitet 
«Eira» har en passasjerkapasitet på maksimalt 297 passasjerer, antall personbilenheter er 87 PBE, eller 8,50 tonn trailere og 36 personbiler.

Mannskap 
Mannskapet er på fire skift, hvert skift har 5 besetningsmedlemmer.

Maskineri 
Maskineriet består av to Caterpillar 3512 TAHD-B dieselmotorer, hver med 1 250 kW (1 676 hk). Fremdriften besørges av to Azimuth thrustere.

Register 
«Eira» er registrert i Norsk Ordinær Skipsregister (NOR) som er en underavdeling i Sjøfartsdirektoratet.

Referanser

Kilder 
 Fartøyet LLUT EIRA | Skipssøk – Sjøfartsdirektoratet 
 Vessel details for: EIRA (Ro-Ro/Passenger Ship) | AIS Marine Traffic 
 "Volda" & "Eira" – Passanger/Car Ferries | REMONTOWA S.A. 
 Double-ended Ferries SKS 85 | Remontowa Marine Design & Consulting 
 Eira | Fjordfähren in Norwegen

Eksterne lenker 
 
 

Eira
Fjord1-ferger
MRF-skip
Skip fra 2002
Sjøfart i Møre og Romsdal
Skip bygget i Polen
Artikler i sjøfart-prosjektet